KLASA: 021-02/21-01/01

URBROJ: 251-176-22-13

Zagreb, 27.12.2022.

**ZAPISNIK**

 **18. sjednice Školskog odbora održane 27.12.2022.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Zvonimir Bulić, Davor Radić, Marija Luković

**Odsutni članovi Školskog odbora**: Ivana Kujundžić, Drago Župarić Iljić

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 5 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 17. sjednice Školskog odbora Osnovne škole Odra održane 30.11.2022.
2. Suglasnost za zapošljavanje učitelja/ice u Programu produženog boravka, na određeno, puno radno vrijeme
3. Plan nabave za 2023. godinu
4. Financijski plan za 2023. godinu i projekcija za 2024. i 2025. godinu
5. Izvješće o realizaciji Godišnjeg plana i programa rada i Školskog Kurikuluma za prvo polugodište 2022./2023.
6. Izvješće o provedenim mjerama sukladno Pravilniku o načinu postupanja odgojno -obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima
7. Pitanja i prijedlozi

Ravnatelj predlaže dopunu dnevnog reda točkom 7. Usvajanje Pravilnika o korištenju sustava videonadzora dok dosadašnja točka 7. postaje točka 8. Pitanja i prijedlozi

Predloženi dnevni red zajedno s dopunama prihvaćen je jednoglasno (5 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 17. sjednice Školskog odbora Osnovne škole Odra održane 30.11.2022.**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2. Suglasnost za zapošljavanje učitelja/ice u Programu produženog boravka, na određeno, puno radno vrijeme**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Proveden je natječaj za radno mjesto učitelja u Programu produženog boravka od 1.12.2023 do 9.12.2023.

Ravnatelj daje prijedlog da se Tonina Rodić zaposli na radno mjesto učiteljice u Programu produženog boravka.

**Zaključak:** članovi Školskog odbora jednoglasno su dali suglasnost na Odluku o zapošljavanju Tonine Rodić na radno mjesto učitelja u programu Produženog boravka na određeno, puno radno vrijeme, do povratka učiteljice Marina Osonjački.

**Ad. 3 Donošenje Plana nabave za 2022.**

Predsjednica Školskog odbora daje uvodno obrazloženje po točki dnevnog reda.

Predsjednica daje Plan nabave na uvid svim članovima.

Plan nabave za predmete nabave čija je procijenjena vrijednost nabave jednaka ili veća od 20.000,00 kuna donosi čelnik naručitelja za proračunsku ili poslovnu godinu najkasnije u roku od 30 dana od dana njegovog donošenja proračuna ili financijskog plana.

Plan nabave rade tajnica i voditeljica računovodstva. Plan se određuje prema ostvarenom u prošloj godini.

Nakon provedene rasprave, predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Plan nabave za 2023 .**

**Ad. 4. Donošenje Financijskog plana za 2022.-2024.**

Voditeljica računovodstva daje uvodno obrazloženje po točki dnevnog reda.

Nakon provedene rasprave, predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Odluka o usvajanju** Financijskog plana za 2023.sa projekcijama za 2024.i 2025.godinu.

**Ad. 5. Izvješće o realizaciji Godišnjeg plana i programa rada i Školskog Kurikuluma za prvo polugodište 2022./2023.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj izvještava članove Školskog odbora o realiziranim izvanučioničkim nastavama.

Kolegica Marija Dianežević je napisala konferancu za priredbu i ravnatelj pohvaljuje trud i angažman. Zadovoljan je priredbom.

Uspješno smo završili Erasmus i čekamo završno izvješće kolegice i nadamo se da ćemo dobiti pozitivnu ocjenu.

Prisutni su dizanjem ruku potvrdili suglasnost i jednoglasno se donosi **Odluka o prihvaćanju Izvješća o realizaciji Godišnjeg plana i programa rada i Školskog Kurikuluma za prvo polugodište 2022./2023.**

**Ad. 6. Izvješće o provedenim mjerama sukladno Pravilniku o načinu postupanja odgojno -obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima**

Ravnatelj izvještava članove Školskog odbora o izrečenim pedagoškim mjerama i provedenim edukacijama o toleranciji, sprječavanju nasilničkog ponašanja i nenasilnom rješavanju sukoba.

Ravnatelj daje članovima Školskog odbora Izvješće na uvid.

Nakon provedene rasprave, Predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se usvaja **Izvješće o provedenim mjerama sukladno Pravilniku o načinu postupanja odgojno -obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.**

**Ad. 7. Usvajanje Pravilnika o korištenju sustava videonadzora**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda.

Nakon provedene rasprave, Predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Pravilnik o korištenju sustava videonadzora.**

**Ad. 8. Pitanja i prijedlozi**

Ravnatelj objašnjava prijedlog Vlade o besplatnoj prehrani u školskoj kuhinji. 493 učenika odnosno roditelja prihvatilo je prijedlog.

Predsjednica zaključuje sjednicu u 19,15 sati.

Zapisnik završava na četvrtoj (4) stranici.

|  |  |  |
| --- | --- | --- |
| Zapisničar: |  | Predsjednica Školskog odbora: |
| Monika Sakoman |  | Višnja Dianežević  |